钦定古今图书集成/理学汇编/学行典/第031卷 > 理数钤〈离集上〉 > {{{2}}}
## 钦定古今图书集成/理学汇编/学行典/第031卷 > 理数钤〈离集上〉 > {{{2}}}

或问：“子罕言命，若仁义礼智信五常，皆是天所命。如
贵贱寿夭之命有不同，如何？”朱子曰：“都是天所命。禀
得精英之气，便为圣为贤，便是得理之全，得理之正。
禀得清明者便英爽，禀得敦厚者便温和，禀得清高
者便贵，禀得丰厚者便富，禀得长久者便寿，禀得衰
颓薄浊者便为愚不肖，为贫、为贱、为夭。天有那气，生”
一个人出来，便有许多物随他来。天之所命，固是均
一到气禀处便有不齐，只看其禀得何如耳。